laion/Wikipedia-Exotic huggingface dataset:
נונו טבארש

נונו אלברטינו וארלה טבארש (בפורטוגזית: Nuno Albertino Varela Tavares; נולד ב-27 בינואר 2000 בליסבון שבפורטוגל) הוא כדורגלן פורטוגזי המשחק בעמדת המגן השמאלי בקבוצת נוטינגהאם פורסט ובנבחרת פורטוגל עד גיל 21. טבארש נולד בליסבון שבפורטוגל להורים מכף ורדה. הוא גדל במחלקות הנוער של קאסה פיה, ספורטינג ליסבון ובנפיקה ליסבון. ב-27 באוקטובר 2018 ערך את הופעת הבכורה שלו בקבוצת המילואים של בנפיקה ליסבון, במסגרת הליגה הפורטוגלית השנייה. ב-4 באוגוסט 2019 ערך טבארש את הופעת הבכורה שלו בקבוצה הראשונה של המועדון, בניצחון 0–5 על ספורטינג ליסבון במסגרת הסופר קאפ הפורטוגלי. ב-10 באוגוסט ערך את הופעת הבכורה שלו בליגה, בניצחון 0–5 על פאסוס די פריירה במסגרת המחזור הראשון לעונת 2019/2020. במשחק זה הבקיע את שערו היחיד במדי הקבוצה, וכן בישל שני שערים. בסך הכל ערך טבארש 41 הופעות רשמיות במדי הקבוצה. ב-10 ביולי 2021 חתם טבארש בארסנל מהפרמייר ליג. ב-13 באוגוסט הוא ערך את הופעת הבכורה שלו במועדון, כשהחליף את קאלום צ'יימברס בהפסד 0–2 לברנטפורד במסגרת מחזור הפתיחה של עונת 2021/2022 בפרמייר ליג. ב-23 באפריל 2022 הבקיע את שער הבכורה שלו במדי המועדון, בניצחון 1–3 על מנצ'סטר יונייטד בסמגרת המחזור ה-34 בליגה. ב-30 ביולי 2022 הושאל לאולימפיק מרסיי מהליגה הצרפתית. בהופעת הבכורה, ב-7 באוגוסט כבש שער בכורה בניצחון 4–1 על סטאד ריימס. ב-1 בספטמבר 2023 הושאל לעונה אחת לנוטינגהאם פורטס. ב-15 ביולי 2024 הושאל ללאציו. טבארש הוא חלק מסגל נבחרת פורטוגל עד גיל 21. בנפיקה ליסבון הסופר קאפ הפורטוגלי (1): 2019/2020 מדיה וקבצים בנושא נונו טבארש בוויקישיתוף נונו טבארש, ברשת החברתית אינסטגרם נונו טבארש, באתר Transfermarkt נונו טבארש, באתר Soccerway נונו טבארש, באתר BDFutbol נונו טבארש, באתר WorldFootball.net נונו טבארש, באתר FootballDatabase.eu נונו טבארש, באתר ESPN Benfica de Luis Lopes é campeão nacional de juniores באתר DTudo1Pouco, ‏ 19 במאי 2018 (בפורטוגזית) Benfica confirma cinco jogadores da formação na pré-época באתר Diário de Notícias, ‏ 27 ביוני 2019 (בפורטוגזית) Nuno Tavares: outro menino de Lage que a mãe tirou de Alcochete באתר Observador, ‏ 4 באוגוסט 2019 (בפורטוגזית) Benfica B vence Covilhã e dorme na liderança באתר O Jogo, ‏ 27 באוקטובר 2018 (בפורטוגזית) Benfica stick five past Sporting in season curtain-raiser באתר PortuGOAL, ‏ 4 באוגוסט 2019 (באנגלית) "Golo do Nuno Tavares? Ninguém estava à espera que ele aparecesse ali, nem eu..." באתר O Jogo, ‏ 11 באוגוסט 2019 (בפורטוגזית) Benfica confirma transferência de Nuno Tavares para o Arsenal באתר Público, ‏ 10 ביולי 2021 (בפורטוגזית) Welcome Nuno! Tavares joins us from Benfica באתר הרשמי של ארסנל, 10 ביולי 2021 (באנגלית) Nuno Tavares: Arsenal sign left-back from Benfica in £8m deal באתר BBC, ‏ 10 ביולי 2021 (באנגלית)
Happy (שיר של מרינה אנד דה דיימונדס)

"Happy" (בעברית: "שמחה") הוא שיר של הזמרת-יוצרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס. השיר יצא לאור ב-12 בדצמבר 2014, כסינגל השני וכרצועה הפותחת מתוך אלבומה השלישי, Froot, במסגרת הקמפיין "Froot of the month" לקידום האלבום. הגרסה האקוסטית לשיר יצאה לאור ב-18 בדצמבר 2014. "Happy" נכתב על ידי דיאמנדיס, והוא בלדה העוסקת במאבק למציאת אושר. דיאמנדיס הסבירה כי היה קל עבורה לבחור ב-"Happy" כסינגל המוביל במקום שיר כמו "Froot", שייתכן שאנשים רבים לא אהבו, אך הרגישה כי זה עשוי להיות צפוי מדי. השיר יצא לאור בחצות עבור אלו שהזמינו מראש את האלבום. גרסת האודיו הרשמית של השיר עלה ליוטיוב ב-12 בדצמבר. בגרסה זו מוצגת אנימציה של פירות המסתובבים באיטיות על פני רקע של חלל. הגרסה צברה למעלה מחצי מיליון צפיות ביממה הראשונה. נכון ל-12 במאי 2022, צבר האודיו למעלה מ-5.6 מיליון צפיות ביוטיוב. ב-18 בדצמבר יצאה לאור הקליפ לגרסה האקוסטית של השיר. בקליפ לבושה דיאמנדיס לבושה בחלוק זהוב, ומבצעת יחד עם להקתה את הרצועה בחדר המואר באור כחול. את הקליפ ביים פול קאסלין, שביים את כל הקליפים האקוסטיים של האלבום. השיר זכה לשבחים וביקורות חיוביות על ידי מבקרי המוזיקה. בראדלי סטרן מ-Idolator כינה את הרצועה "בלדה עדינה וצורבת נפש" עם "מסר בסיסי של תקווה". מישל גסלני מ-Consequence of Sound כתבה כי "השיר הוא בלדה חשופת עצמות שהפקתה בנויה מגרגורו העדין של הפסנתר. עם זאת, הפשטות שבו משמשת ככוחו הגדול ביותר ומאפשרת לזמרת לשדר שמחה וצהלה בתנאים שלה - באופן אינטימי." על אף שהשיר לא יצא כסינגל, עם יציאתו הוא הגיע למקום הראשון ב-iTunes ב-9 מדינות, למקום השישי בארצות הברית, ולמקום העשירי בבריטניה. הורדה דיגיטלית בארצות הברית "Happy"‏ – 4:03 מידע על הסינגל "Happy" באתר מיוזיק בריינז סרטון השיר "Happy" באתר יוטיוב https://twitter.com/marinasdiamonds/status/543329927698079745, Twitter https://twitter.com/marinasdiamonds/status/545619272220016640, Twitter The playlist: pop – Marina and the Diamonds, Madeon, Skrillex, the Guardian, ‏2014-12-19 (באנגלית) Marina and The Diamonds on new album FROOT, The Line of Best Fit (באנגלית) https://twitter.com/marinasdiamonds/status/543069410282708992, Twitter MARINA AND THE DIAMONDS - Happy [Official Audio], נבדק ב-2022-05-12 Brian McManus, Premiere: Marina And The Diamonds Get "Happy" In Uplifting New Video, BuzzFeed (באנגלית) Marina And The Diamonds Gets Emotional On “Happy”: Listen To The ‘Froot’ Ballad, idolator, ‏2014-12-11 Marina and the Diamonds premiere new song "Happy" -- listen, Consequence, ‏2014-12-12 (באנגלית אמריקאית) https://twitter.com/marinasdiamonds/status/543357394022326273, Twitter Happy - Single by Marina and The Diamonds (באנגלית אמריקאית), 2014-12-12, נבדק ב-2022-05-12
1341 פריימים מהמצלמה של מיכה בר-עם

1341 פריימים מהמצלמה של מיכה בר-עם הוא סרט קולנוע דוקומנטרי ישראלי של הבמאי רן טל, אשר יצא לאור בשנת 2022. לסרט הייתה פרמיירה עולמית בפסטיבל ברלין 2022 והוקרן במסגרת דוקאביב שם זכה בשלושה פרסים, כולל פרס הבימוי לרן טל, ופרסי העריכה וקרן כדר לסרט בהשראת תולדות המדינה והחברה הישראלית. הסרט הופק עבור ערוץ Yes דוקו ושודר בו בבכורה טלוויזיונית ביוני 2022. הפקת הסרט נעשתה על ידי במאי הסרט, רן טל ושריג פקר. במסגרת ההפקה הם נפגשו עם בר-עם ואשתו. במשך שנה וחצי איפשר בר-עם לבמאי רן טל, כניסה חופשית לארכיון הצילומים שלו, שנמצא במרתף ביתו. טל בחר 1341 פריימים, והסרט מורכב אך ורק מחומרי הארכיון האלו. הסרט יצא לאור ביוני 2022. העלילה סובבת סביב חייו של מיכה בר-עם, צלם וחתן פרס ישראל לצילום, כצלם מלחמה ואמן צילום בכלל, תוך התמקדות ברגעים חשובים בהיסטוריה הישראלית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. המבקרת נירית אנדרמן כתבה כי: "1341 פריימים מהמצלמה של מיכה בר־עם" גורם לצופים לחשוב על המצלמה כנשק, על כוחם של דימויים חזותיים לעצב תודעה ועל החשיבות וגם הבעייתיות של צילום מלחמות. כשאדם כמו בר־עם חורץ בסרט שבצילום מלחמה יש משהו לא מוסרי, למרות החשיבות ההיסטורית של תיעוד מן הסוג הזה, וכשצילומים של קורבנות מלחמה ממלאים את המסך, קשה שלא לחשוב על המציאות שלנו שמוצפת מדי יום בצילומים מן הסוג הזה. — "1,341 פריימים מהמצלמה של מיכה בר־עם": דיוקן מרתק של צלם מלחמה, הארץ 29 במאי 2022 ומבקר הקולנוע שמוליק דובדבני כתב: זהו סרט שבו מתעד-מתעד-מתעד. הדוקומנטריסט מתעד את הצלם-עד. זהו סרט שתוהה על מהותה ומשמעותה של העדות; על הרגע החולף שבו הנציחה המצלמה את ההתרחשות והחזרה אליו ממרחק של עשרות שנים, מעמדה מפוכחת. זהו סרט שתוהה כיצד יכול הקולנוע, אמנות התמונה הנעה, לתעד את הצילום הדומם. — "1,341 פריימים מהמצלמה של מיכה בר־עם" עורך דין וחשבון עם ההיסטוריה הלאומית ועושה זאת מצוין, 26 במאי,ynet "1341 פריימים מהמצלמה של מיכה בר-עם", במסד הנתונים הקולנועיים IMDb (באנגלית) דף הסרט באתר דוקאביב 2022 נירית אנדרמן, "1,341 פריימים מהמצלמה של מיכה בר־עם": דיוקן מרתק של צלם מלחמה, באתר הארץ, 29 במאי 2022 שמוליק דובדבני, "1341 פריימים" עורך דין וחשבון עם ההיסטוריה הלאומית ועושה זאת מצוין, באתר ynet, 26 ביוני 2022 "1341 פריימים מהמצלמה של מיכה בר-עם", במסד הנתונים הקולנועיים IMDb (באנגלית) "1341 פריימים מהמצלמה של מיכה בר-עם", באתר Rotten Tomatoes (באנגלית) טל אמר בראיון להסכת התרבות של הארץ שמדובר במספר אקראי נירית אנדרמן, "1,341 פריימים מהמצלמה של מיכה בר־עם": דיוקן מרתק של צלם מלחמה, באתר הארץ, 29 במאי 2022 שמוליק דובדבני, "1341 פריימים" עורך דין וחשבון עם ההיסטוריה הלאומית ועושה זאת מצוין, באתר ynet, 26 ביוני 2022
פרנסואה סטרשלה

פרנסואה סטרשלה (בצרפתית: François Sterchele;‏ 14 במרץ 1982 – 8 במאי 2008) היה כדורגלן בלגי ששיחק בעמדת החלוץ. סטרשלה גדל במחלקות הנוער של לונקין ושל לייז'. בגיל 19 עבר לאוניון לה קלמינה. לאחר שלוש עונות חתם בלוון מהליגה הבלגית השלישית. בעונת 2004/2005 הבקיע 21 שערי ליגה, וסיים כסגן מלך השערים של הליגה הבלגית השלישית. בתום העונה העפיל עם לוון לליגה הבלגית השנייה. לאחר עונת 2004/2005 חתם סטרשלה בשרלרואה מליגת העל הבלגית. לאחר עונה אחת במועדון, חתם בג'רמינל בירסחוט מליגת העל הבלגית, וסיים את עונת 2006/2007 כמלך השערים של ליגת העל הבלגית, עם 21 שערים ב-32 הופעות ליגה. ב-19 ביולי 2007 חתם סטרשלה בקלאב ברוז' מליגת העל הבלגית, וערך 31 הופעות ליגה במדיה, בהן הבקיע 11 שערים, עד למותו ב-8 במאי 2008, לפני תום העונה. ב-24 במרץ 2007 ערך סטרשלה את הופעת הבכורה שלו בנבחרת בלגיה, בהפסד 4-0 לנבחרת פורטוגל במסגרת מוקדמות יורו 2008. בסך הכל ערך ארבע הופעות במדי הנבחרת. ב-8 במאי 2008 התנגש סטרשלה עם רכב הפורשה בוקסטר שלו בעץ ונהרג במקום. מדיה וקבצים בנושא פרנסואה סטרשלה בוויקישיתוף פרנסואה סטרשלה, באתר Transfermarkt פרנסואה סטרשלה, באתר WorldFootball.net פרנסואה סטרשלה, באתר National Football Teams פרנסואה סטרשלה, באתר FootballDatabase.eu פרנסואה סטרשלה, באתר "Find a Grave" (באנגלית)
פרנק בראדלי

פרנק מיטשל בראדלי (באנגלית: Frank Mitchell Bradley) הוא קצין בדרגת תת-אדמירל בצי ארצות הברית המשרת כמפקד פיקוד המבצעים המיוחדים המשולבים. בראדלי גדל בעיירה אלדוראדו שבטקסס, בן לאב ששירת בצי ארצות הברית במלחמת העולם השנייה. ב-1991 סיים תואר ראשון בפיזיקה באקדמיה הימית של ארצות הברית, במהלכם היה חבר בנבחרת ההתעמלות מכשירים של המוסד והתגייס לצי. הוא התנדב ליחידת אריות הים ונהיה ללוחם וקצין ביחידה. הוא שירת בצוות ארבע ובצוות כלי השיט 2. כמו כן שירת בקומנדו הימי האיטלקי במסגרת חילופי קצינים. ב-1999 התנדב לצוות 6 של אריות הים ומילא בו תפקידי פיקוד ומבצעים. לאחר פיגועי 11 בספטמבר היה מראשוני הלוחמים האמריקאים שנשלחו לאפגניסטן. כמו כן שירת באגף המבצעים של פיקוד המבצעים המיוחדים, עוזרו של יו"ר המטות המשולבים ג'וזף דנפורד, וסגן ראש תא הלוחמה בטרור באגף התכנון במטות המשולבים. בשנים 2013 עד 2015 פיקד על צוות 6 של אריות הים. בשנים 2018 עד 2020, שימש כעוזר מפקד פיקוד המבצעים המיוחדים המשולבים. ביולי 2020 מונה למפקד המבצעים המיוחדים של פיקוד מרכז של ארצות הברית. באוגוסט 2022 מונה למפקד פיקוד המבצעים המיוחדים המשולבים. בראדלי בוגר תואר שני בפיזיקה מבית הספר של הצי ללימודים מתקדמים. הוא נשוי לקתרין ואב לארבעה. מדיה וקבצים בנושא פרנק בראדלי בוויקישיתוף ביוגרפיה באתר צי ארצות הברית
הונדו

הונדו (באנגלית: Hondo) הוא מערבון אמריקאי משנת 1953 שצולם בשיטת 3D בבימויו של ג'ון פארו (אביה של מיה פארו), עם ג'ון ויין וג'רלדין פייג' בתפקידים הראשיים. את סצנת הקרב בסיום הסרט ביים ג'ון פורד ללא קרדיט. התסריט מבוסס על הסיפור "המתנה של קוצ'יס" מאת לואיס ל'אמור (1952). זה סרטה הראשון של ג'רלדין פייג' ועל משחקה בו הייתה מועמדת לפרס אוסקר לשחקנית המשנה הטובה ביותר. אנג'י לאו (ג'רלדין פייג') חיה עם בנה ג'וני (לי אקר) בחווה מבודדת בדרום מערב ארצות הברית לאחר שבעלה אד (לאו גורדון) עזב אותה. השנה היא 1874 ומנהיגי האפאצ'ים ויטוריו (מייקל פאט) וסגנו סילבה (רודולף אקוסט) מחליטים להתעלם מההסכם עם צבא ארצות הברית ולהכריז מרד. יום אחד מגיע אליה אדם בשם הונדו ליין (ג'ון ויין) ביחד עם כלבו ואומר לה שהוא שייך לפרשי הצבא, פלוגתו הותקפה על ידי האפאצ'ים שלקחו את סוסו והוא הצליח להימלט. בשלב ראשון היא פוחדת ממנו אבל לאחר שתיקן דברים רבים בחווה היא מתחילה להתאהב בו. הוא שואל ממנה סוס כדי להגיע למפקדתו. הונדו מזהיר את אנג'י כי המצב מסוכן ומייעץ לה להתפנות אך היא מסרבת. האפא'צים מגיעים לחווה וסילבה עומד לתקוף את הילד ג'וני אך זה יורה לעברו. זה מוצא חן בעיני ויטוריו שכורת ברית דמים עם הילד ופוקד על שבטו לעזוב את החווה. הונדו מדווח למפקדיו וחוזר לחווה כדי להחזיר את הסוס. שם הוא מעורב בקטטה ביחד עם בעלה של אנג'י שמזהה את סוסו. אד וחבר נוסף עוקבים אחרי הונדו ומנסים לתקוף אותו ולשדוד את הסוס. באותו רגע הם מותקפים על ידי אפאצ'ים. החבר נהרג והונדו מחסל את אד לאו שניסה לירות בו. כעת הוא נמלט כשכל האפאצ'ים רודפים אחריו ותופסים אותו. ויטוריו מחליט להמית אותו בעינויים אך הוא רואה אצלו את התמונה של אנג'י וג'וני והונדו אומר שהוא בעלה. הונדו מתחרה עם סילבה בהתאבקות ומנצח אותו. ויטוריו מביא אותו לאנג'י והיא "מאשרת", שהוא בעלה. כעת מגיע הצבא כדי להכניע את האפאצ'ים. אנג'י שומעת שיחה בין הונדו ואחד הקצינים שמאשים אותו ברצח בעלה. יחסה לא משתנה כי היא שנאה את בעלה השתיין הבוגד והשקרן. היא רק מבקשת שלא יגלה זאת לג'וני. הונדו מבטיח לה לקחת אותם לאחר הקרב לחוותו בקליפורניה. הצבא אוסף את כל המתיישבים בחוות הבודדות ואז מתקיפים אותם האפאצ'ים ומתחולל קרב גדול בו נהרגים מנהיגיהם ויטוריו וסילבה. הם נסוגים והונדו ממשיך עם אנג'י ובנה לחוותו בקליפורניה. "הונדו", במסד הנתונים הקולנועיים IMDb (באנגלית) "הונדו", באתר נטפליקס "הונדו", באתר AllMovie (באנגלית) "הונדו", באתר Rotten Tomatoes (באנגלית) "הונדו", באתר Metacritic (באנגלית) "הונדו", במסד הנתונים הקולנועיים KinoPoisk (ברוסית) הונדו, באתר יוטיוב קדימון להונדו, באתר יוטיוב הונדו, באתר TCM
גוקדניז קרדניז

גוקדניז קרדניז (בטורקית: Gökdeniz Karadeniz; נולד ב-11 בינואר 1980 בגירסון שבטורקיה) הוא כדורגלן עבר טורקי ששיחק בעמדת קשר כנף בקבוצות טרבזונספור ורובין קאזאן ובנבחרת טורקיה. קרדניז ערך את הופעת הבכורה שלו בטרבזונספור בעונת 1999/2000, וערך עשר הופעות ליגה בעונה זו. תחילה הוא תופקד כקשר אחורי, ובעונת 2003/2004 עבר לשחק בחלק ההתקפי. בסך הכל ערך 246 הופעות ליגה במדי המועדון, בהן הבקיע 64 שערים. ב-13 במרץ 2008 חתם קרדניז על חוזה לחמש עונות ברובין קאזאן מליגת העל הרוסית. בסך הכל הוא ערך 226 הופעות ליגה במדי המועדון, בהן הבקיע 39 שערים. ב-3 במאי 2018 הודיע קרדניז כי יפרוש מכדורגל בתום עונת 2017/2018. כהוקרה על תרומתו למועדון, הפסיקה רובין קאזאן את השימוש במספר חולצתו, 61. ב-30 באפריל 2003 ערך קרדניז את הופעת הבכורה שלו בנבחרת טורקיה, בהפסד 4-0 לנבחרת צ'כיה במשחק ידידות. ב-11 ביוני הבקיע את שער הבכורה שלו בנבחרת, בניצחון 3-2 על נבחרת מקדוניה במסגרת מוקדמות יורו 2004. הוא היה חלק מסגל נבחרת טורקיה בטורניר גביע הקונפדרציות 2003, בו ערך חמש הופעות, ובטורניר יורו 2008, בו ערך שלוש הופעות. הופעתו האחרונה בנבחרת הייתה בהפסד 3-2 לנבחרת גרמניה בשלב חצי הגמר של יורו 2008, ובסך הכל ערך בנבחרת 50 הופעות ליגה, בהן הבקיע שישה שערים. טרבזונספור הגביע הטורקי (2): 2002/2003, 2003/2004 רובין קאזאן אליפות רוסיה (2): 2008, 2009 הגביע הרוסי (1): 2011/2012 הסופר קאפ הרוסי (2): 2010, 2012 גביע חבר המדינות (1): 2010 מדיה וקבצים בנושא גוקדניז קרדניז בוויקישיתוף גוקדניז קרדניז, באתר Transfermarkt גוקדניז קרדניז, באתר Soccerway גוקדניז קרדניז, באתר WorldFootball.net גוקדניז קרדניז, באתר National Football Teams גוקדניז קרדניז, באתר FootballDatabase.eu פרופיל המאמן, באתר Transfermarkt Карадениз пополнил наш состав באתר הרשמי של רובין קאזאן, 3 ביוני 2009 (ברוסית) Это очень тяжелый момент и сложное решение". Гёкдениз Карадениз объявил о завершении карьеры באתר הרשמי של רובין קאזאן, 3 במאי 2018 (ברוסית) 61-й номер выведен из обращения в "Рубине" באתר הרשמי של רובין קאזאן, 3 במאי 2018 (ברוסית)
קלבר סנטנה

קלבר סנטנה לוריירו (בפורטוגזית: Cléber Santana Loureiro;‏ 27 ביוני 1981 – 28 בנובמבר 2016) היה כדורגלן ברזילאי ששיחק בעמדת הקשר. נהרג בהתרסקות טיסה 2933 של LaMia, כאשר שיחק בשאפקואנסה. סנטנה החל את הקריירה המקצוענית שלו ברסיפה. בהמשך שיחק בברזיל בוויטוריה ובסנטוס, כאשר ביניהן שיחק למשך תקופה קצרה בקאשיווה רייסול מליגת העל היפנית. בחודש יולי 2007 חתם סנטנה על חוזה לשלוש עונות באתלטיקו מדריד מהלה ליגה. בעונתו הראשונה במועדון הוא ערך 23 הופעות ליגה, וסייע לאתלטיקו מדריד לחזור לליגת האלופות לאחר 12 שנות היעדרות. הוא שיחק בעיקר לאחר עזיבתו של מאניש לאינטר מילאנו בחודש ינואר 2008. בעונת 2008/2009 הושאל סנטנה למיורקה מהלה ליגה. ב-9 בנובמבר 2008 הוא הבקיע את שער הבכורה שלו במועדון, בתיקו 3-3 נגד אתלטיק בילבאו, והוא סיים את העונה עם חמישה שערי ליגה, כולל שער ניצחון 2-1 נגד ברצלונה ושער בניצחון 3-1 על ריאל מדריד. לאחר עונת ההשאלה חזר סנטנה לאתלטיקו מדריד, אך שיחק לעיתים רחוקות. ב-23 בספטמבר 2009 הוא הבקיע את שערו היחיד במועדון, בתיקו 2-2 נגד אלמריה במסגרת הליגה. בסוף חודש ינואר 2010, על-אף שהאריך את חוזהו במועדון עד לחודש יוני 2012, הוא חזר לברזיל וחתם בסאו פאולו. במהלך תקופתו בסאו פאולו הושאל סנטנה לאתלטיקו פרנאאנסה, לאוואי ולפלמנגו, ולאחר מכן חתם באופן קבוע במדי האחרונה. בשנים שלאחר מכן שיחק סנטנה באוואי ובקריסיומה מהליגה הברזילאית השנייה, ולאחר מכן חתם בשאפקואנסה מליגת העל הברזילאית, בה שימש כקפטן. יחד עם שאפקואנסה הוא העפיל לגמר גביע סודאמריקנה 2016. ב-28 בנובמבר 2016, כאשר טס יחד עם קבוצתו למשחק הגמר של גביע סודאמריקנה 2016, נהרג סנטנה בהתרסקות טיסה 2933 של LaMia, יחד עם שחקנים ואנשי צוות נוספים של שאפקואנסה. מדיה וקבצים בנושא קלבר סנטנה בוויקישיתוף קלבר סנטנה, באתר Transfermarkt קלבר סנטנה, באתר Soccerway קלבר סנטנה, באתר BDFutbol קלבר סנטנה, באתר WorldFootball.net קלבר סנטנה, באתר FootballDatabase.eu El Atlético cerró el fichaje del medio Cléber Santana באתר אס, 4 ביולי 2007 (בספרדית) Cléber Santana: "Estamos en el buen camino y vamos a más" באתר אס, 14 בדצמבר 2017 (בספרדית) El Atlético de Madrid confirma la cesión de Cléber Santana al Mallorca para la próxima temporada באתר Terra, ‏ 25 באוגוסט 2008 (בספרדית) El Atlético oficializa la renovación de Cléber Santana hasta 2012 באתר מארקה, 13 בנובמבר 2009 (בספרדית) Cléber, traspasado al Sao Paulo באתר מארקה, 24 בינואר 2010 (בספרדית) Chapecoense: Profile of Brazilian football team in Colombia plane crash באתר Metro, ‏ 26 בנובמבר 2016 (באנגלית) Ex-Atlético player Cléber Santana dies in Chapecoense plane crash באתר אס, 29 בנובמבר 2016 (באנגלית)
אנניאס (כדורגלן)

אנניאס אלוי קסטרו מונטיירו (בפורטוגזית: Ananias Eloi Castro Monteiro;‏ 20 בינואר 1989 – 28 בנובמבר 2016), הידוע בקצרה כאנניאס, היה כדורגלן ברזילאי ששיחק בעמדת החלוץ. נהרג בהתרסקות טיסה 2933 של LaMia, כאשר שיחק בשאפקואנסה. אנניאס גדל במחלקת הנוער של באהיה, וערך את הופעת הבכורה שלו בקבוצה הבוגרת של המועדון בשנת 2008 במסגרת הליגה הברזילאית השנייה. בשנת 2011 הושאל אנניאס לשנתיים לפורטוגזה. בחודש אפריל 2012 רכשה פורטוגזה כמחצית מהזכויות על אנניאס. ב-10 בינואר 2013 חתם אנניאס בקרוזיירו. ב-29 במאי הוא הושאל לפלמיירס עד לסוף השנה. לאחר שהעפיל עם פלמיירס לליגת העל הברזילאית, הושאל אנניאס לרסיפה ולשאפקואנסה. ב-11 בדצמבר 2015 חתם אנניאס באופן קבוע בשאפקואנסה. ב-2 בנובמבר 2016 הוא הבקיע את שער השוויון בתיקו 1-1 נגד סן לורנסו במסגרת גביע סודאמריקנה, שעזר לשאפקואנסה להעפיל לגמר הטורניר בזכות שערי חוץ. ב-28 בנובמבר 2016, כאשר טס יחד עם קבוצתו למשחק הגמר של גביע סודאמריקנה 2016, נהרג אנניאס בהתרסקות טיסה 2933 של LaMia, יחד עם שחקנים ואנשי צוות נוספים של שאפקואנסה. אנניאס, באתר Transfermarkt אנניאס, באתר Soccerway אנניאס, באתר BDFutbol אנניאס, באתר FootballDatabase.eu Portuguesa pode acertar contratação de meia do Bahia באתר Terra, ‏ 7 באוקטובר 2011 (בפורטוגזית) Cruzeiro confirma Ananias e libera meia Souza para a Portuguesa באתר Terra, ‏ 10 בינואר 2013 (בפורטוגזית) Cruzeiro confirma vinda de volante Souza; atacante Ananias será emprestado ao Palmeiras באתר ESPN, ‏ 29 במאי 2013 (בפורטוגזית) Sport anuncia a contratação do meia-atacante Ananias, ex-Cruzeiro באתר Vavel, ‏ 17 בינואר 2014 (בפורטוגזית) Ananias e Maylson são os dois novos reforços para o meio da Chapecoense באתר Globo Esporte, ‏ 30 בדצמבר 2014 (בפורטוגזית) Chapecoense renova com cinco e anuncia Silvinho, ex-Joinville, e João Lucas, ex-Paysandu באתר Diário Catarinense, ‏ 11 בדצמבר 2015 (בפורטוגזית) Chape empata com San Lorenzo fora e leva vantagem para decisão na Arena באתר Globo Esporte, ‏ 2 בנובמבר 2016 (בפורטוגזית) Craque da 'Barcelusa' e autor de 1º gol no Allianz, Ananias brilhava em jogos grandes באתר ESPN, ‏ 29 בנובמבר 2016 (בפורטוגזית)
מתאוס קרמלו

מתאוס לוסנה דוס סנטוס (בפורטוגזית: Mateus Lucena dos Santos;‏ 30 באוגוסט 1994 – 28 בנובמבר 2016), הידוע בכינוי קרמלו (בפורטוגזית: Caramelo), היה כדורגלן ברזילאי ששיחק בעמדת המגן הימני. נהרג בהתרסקות טיסה 2933 של LaMia, כאשר שיחק בשאפקואנסה. קרמלו גדל במחלקת הנוער של מוגי מירים. ב-17 במאי 2013 חתם קרמלו בסאו פאולו. ב-6 ביוני הוא ערך את הופעת הבכורה שלו בליגת העל הברזילאית, בהפסד 1-0 לגויאס. בשנת 2014 הושאל למשך שנה אחת לאתלטיקו גויאניינסה מהליגה הברזילאית השנייה. בסך הכל הוא ערך 23 הופעות ליגה במועדון, בהן הבקיע שער אחד. בחודש ינואר 2015 הושאל קרמלו לשאפקואנסה למשך שנה אחת. הוא שיחק בעיקר כמחליף, וערך בסך הכל חמש הופעות ליגה במשך תקופת ההשאלה. ב-5 באוגוסט 2016 הושאל קרמלו פעם נוספת לשאפקואנסה עד לסוף שנת 2016. ב-28 בנובמבר 2016, כאשר טס יחד עם קבוצתו למשחק הגמר של גביע סודאמריקנה 2016, נהרג קרמלו בהתרסקות טיסה 2933 של LaMia, יחד עם שחקנים ואנשי צוות נוספים של שאפקואנסה. מתאוס קרמלו, באתר Transfermarkt מתאוס קרמלו, באתר Soccerway מתאוס קרמלו, באתר BDFutbol מתאוס קרמלו, באתר FootballDatabase.eu Tricolor contrata Roni e Mateus Caramelo באתר הרשמי של סאו פאולו, 17 במאי 2013 (בפורטוגזית) Pouco aproveitado no São Paulo, Caramelo é emprestado ao Atlético-GO באתר ESPN, ‏ 17 בינואר 2014 (בפורטוגזית) Apresentado na Chapecoense, Mateus Caramelo rebate brincadeira de Apodi באתר ESPN, ‏ 13 בינואר 2015 (בפורטוגזית) Chapecoense acerta com Mateus Caramelo, do São Paulo, até o fim do ano באתר UOL Esporte, ‏ 5 באוגוסט 2016 (בפורטוגזית) "Para mim ele está vivo", diz pai do lateral Mateus Caramelo, da Chape באתר Globo Esporte, ‏ 29 בנובמבר 2016 (בפורטוגזית)
מקסים בילי

מקסים איוואנוביץ' בילי (באוקראינית: Максим Іванович Білий;‏ 27 באפריל 1989 – 14 בספטמבר 2013) היה כדורגלן אוקראיני ששיחק בעמדת הקשר ההתקפי. בילי גדל במחלקות הנוער של שחטאר דונצק ו-ISTA דניפרופטרובסק. הוא החל את הקריירה המקצוענית שלו במטאליסט חרקוב. לאחר מכן שיחק בחרקוב ובמטאלורג זפוריז'יה. ב-1 בינואר 2010 חתם בילי בזוריה לוהנסק מליגת העל האוקראינית. בילי היה חלק מסגל נבחרת אוקראינה עד גיל 21, ושיחק עמה באליפות אירופה עד גיל 21 בשנת 2011. ב-14 בספטמבר 2013 מת בילי כתוצאה מגידול מוחי. מדיה וקבצים בנושא מקסים בילי בוויקישיתוף מקסים בילי, באתר Transfermarkt מקסים בילי, באתר Soccerway מקסים בילי, באתר FootballDatabase.eu Ушел из жизни Максим Иванович Белый באתר UA Football, ‏ 14 בספטמבר 2013 (ברוסית)
ג'ייסון מאיילה

ג'ייסון נונו מאיילה (בצרפתית: Jason Nono Mayélé;‏ 4 בינואר 1976 – 2 במרץ 2002) היה כדורגלן מהרפובליקה הדמוקרטית של קונגו ששיחק בעמדת החלוץ. מאיילה החל את הקריירה המקצוענית שלו בשאטורו, במדיה שיחק בליגת העל הצרפתית ובליגה הצרפתית השנייה. ב-1 ביולי 1999 חתם בקליארי, עמה שיחק בסרייה א' ובסרייה ב'. ב-27 באוקטובר 2001 חתם בקייבו ורונה מהסרייה א'. ב-23 באפריל 2000 ערך מאיילה את הופעת הבכורה שלו בנבחרת הרפובליקה הדמוקרטית של קונגו, בניצחון 9-1 על נבחרת ג'יבוטי במסגרת מוקדמות מונדיאל 2002. במשחק זה הבקיע את צמד שערי הבכורה שלו בנבחרת. הוא היה חלק מסגל הנבחרת בטורניר גביע אפריקה לאומות 2002, וערך שלוש הופעות במדי הנבחרת בשלב הבתים של הטורניר. הופעתו האחרונה בנבחרת הייתה בניצחון 3-1 על נבחרת חוף השנהב במסגרת שלב הבתים. בסך הכל ערך 11 הופעות במדי הנבחרת, בהן הבקיע חמישה שערים. ב-2 במרץ 2002 נהרג מאיילה בתאונת דרכים. הוא התנגש עם רכבו ברכב אחר כאשר ניסה להשיג את האוטובוס של קבוצתו קייבו ורונה למשחק נגד פארמה. הוא הובהל לבית חולים במסוק, אך מת מפצעיו. לאחר מותו, הפסיקה קייבו ורונה את השימוש במספר חולצתו, 30. ג'ייסון מאיילה, באתר Transfermarkt ג'ייסון מאיילה, באתר National Football Teams ג'ייסון מאיילה, באתר FootballDatabase.eu Congo Kinshasa mourns Mayele באתר BBC, ‏ 2 במרץ 2002 (באנגלית) Chievo retire dead Mayele's shirt-number באתר ESPN, ‏ 4 במרץ 2002 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ייסון מאיילה".
טטנפט

טטנפט (ברוסית: Татнефть, נסחרת בבורסת מוסקבה MCX: TATN) היא חברת נפט רוסית שנוסדה ב-1950. היא מדורגת במקום החמישי ברוסיה מבחינת הפקת נפט. הנכסים העיקריים של החברה ממוקמים ברפובליקת טטרסטן, פרויקטים עסקיים נערכים בשווקים מקומיים וזרים. טטנפט היא אחת החברות הציבוריות הרוסיות הגדולות ביותר עם שווי שוק של יותר מ-1.1 טריליון רובל בתחילת 2022. לפי פורבס גלובל 2000, בשנת 2020 דורגה טטנפט במקום ה-539 מבין החברות הגדולות בעולם מבחינת נפח הרישום. מדיה וקבצים בנושא טטנפט בוויקישיתוף אתר האינטרנט הרשמי של טטנפט (ברוסית) אתר האינטרנט הרשמי של טטנפט (באנגלית) טטנפט, ברשת החברתית פייסבוק טטנפט, ברשת החברתית אינסטגרם טטנפט, סרטונים בערוץ היוטיוב Tatneft, Forbes (באנגלית) ערך זה הוא קצרמר בנושא חברות ובנושא נפט וגז. אתם מוזמנים לתרום לוויקיפדיה ולהרחיב אותו.